Բրիստոլի համալսարան

Բրիստոլի համալսարան (անգլ.՝ University of Bristol ), համալսարան Անգլիայի Բրիստոլ քաղաքում։ Ընդգրկված է «կարմիր աղյուսից համալսարանների» խմբում, որի բոլոր անդամ համալսարանները ի սկզբանե եղել են պոլիտեխնիկական քոլեջներ, ինչպես նաև «Ռասել» միավորման և «Համալսարանների համաշխարհային ցանցի» մեջ։ Բրիստոլի համալսարանը համալսարանական քոլեջի իրավահաջորդն է, որը գոյություն է ունեցել մինչև 1876 թվականը։ Համալսարանի տարեկան շրջանառությունը կազմում է 347 միլիոն ֆունտ։ Հաստատությունը Բրիստոլի ամենախոշոր գործատուն է։ Ուսանողների թիվը շուրջ 18.000 է։ Համալսարանն ունի վեց ֆակուլտետ, որոնցից յուրաքանչյուրը բաղկացած է մի քանի դպրոցից, որոնք երեք հանրակացարանների հետ հիմնականում տեղակայված են Կլիֆտոնի շրջանում։ Մնացած վեց դպրոցները գտնվում են քաղաքի ծայրամասում` Սթոուք Բիշոլում։ Համալսարանն աչքի է ընկնում դիմորդների մեծ քանակով. մեկ տեղի համար միջին հաշվով 13 դիմորդ է գրանցվում։ Համալսարանն իր գիտահետազոտական աշխատանքներով Մեծ Բրիտանիայում 11-րդն է։ Այն բրիտանական ամենաերիտասարդ համալսարանն է, որ ընդգրկված է աշխարհի լավագույն 40 համալսարանների մեջ։ Համալսարանը աշխարհում 15-րդն է գործատուների շրջանում ունեցած հեղինակությամբ` այդ ցուցանիշով առաջ անցնելով ամերիկյան նշանավոր շատ համալսարաններից, այդ թվում` «Բաղեղի լիգայի» անդամ հանդիսացող Փրինսթոնի, Կոռնելի համալսարաններից։ Նշանավոր պրոֆեսորներ Նևիլ Մոտտ Ուիլյամ Ռամզայ Մայքլ Բերի Դևիդ Բոմ Ալան Բեդլի Չարլզ Հայտոն Դարվին Բարի Կանլիֆ Ջոն Էդվարդ Լենարդ-Ջոնս Ռետո Ռոսետի Նշանավոր շրջանավարտներ Յակիր Ահարոնով - հրեա ֆիզիկոս, ֆիզիկայի տեսաբան Ադի Բադիոզաման Տուախ - մալազիացի բանաստեղծ, մանկավարժ Ջեյսոն Այզեկս - բրիտանացի դերասան Ռիչարդ Բլանդել - անգլիացի տնտեսագետ Դերեն Բրաուն - անգլիացի իլյուզիոնիստ Պոլ Դիրակ - անգլիացի ֆիզիկոս, ֆիզիկայի տեսաբան Քրիստոֆեր Սմիթ - բրիտանացի կինոռեժիսոր, սցենարիստ Ալֆրեդ Լավել - անգլիացի աստղագետ Մեթյու Ռիչարդ Լուկաս - անգլիացի դերասան, կինոկատակերգու Դիանա Սեթերֆիլդ - բրիտանացի գրող Շարլոտա Ուլենբրուկ - բրիտանացի կենդանաբան, բնության մասին վավերագրական ֆիլմերի հեղինակ Գերհարդ Հերցբերգ - կանադացի ֆիզիկոս Սայմոն Պեգ - բրիտանացի դերասան, կինոկատակերգու Ֆլորենս Բրանդեն-Բրյուս - անգլիացի ֆոտոմոդել, դերասանուհի Լորա Ուեյդ - անգլիացի դրամատուրգ Ծանոթագրություններ Գրականություն Carleton, Don (1984) «University for Bristol: A History in Text and Pictures». University of Bristol P. ISBN 0-86292-200-3 Delany, Rosalind (2002) «How Did This Garden Grow?: The History of the Botanic Gardens of the University of Bristol». Friends of Bristol University Botanic Garden ISBN 0-9543504-0-5 Evans, Crossley (1994) «A History of Wills Hall University of Bristol». University of Bristol P. ISBN 0-86292-421-9 Whittingham, Sarah (2003) «Wills Memorial Building». University of Bristol ISBN 0-86292-541-X Արտաքին հղումներ Համալսարանի պաշտոնական կայք Բրիստոլի համալսարանի ուսանողական միություն